**DĖL ROKIŠKIO RAJONO SAVIVALDYBĖS KAIMO PROGRAMOS NUOSTATŲ PATVIRTINIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės Kaimo programos nuostatus (pridedama).

2. Pripažinti netekusiais galios:

2.1. Rokiškio rajono savivaldybės tarybos 2004 m. gegužės 28 d. sprendimą Nr. 129 „Dėl ūkininkų ir žemės ūkio bendrovių, žemės ūkio kooperatyvų rėmimo komisijos sudarymo“;

2.2. Rokiškio rajono savivaldybės tarybos 2005 m. spalio 14 d. sprendimą Nr. TS-11.142 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 papildymo“;

2.3. Rokiškio rajono savivaldybės tarybos 2006 m. vasario 24 d. sprendimą Nr. TS-3.29 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 papildymo“;

2.4. Rokiškio rajono savivaldybės tarybos 2007 m. spalio 19 d. sprendimą Nr. TS-12.168 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 dalinio pakeitimo“;

2.5. Rokiškio rajono savivaldybės tarybos 2008 m. kovo 7 d. sprendimą Nr. TS-3.53 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 pakeitimo“;

2.6. Rokiškio rajono savivaldybės tarybos 2010 m. lapkričio 25 d. sprendimą Nr. TS-11.181 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 pakeitimo“;

2.7. Rokiškio rajono savivaldybės tarybos 2011 m. lapkričio 18 d. sprendimą Nr. TS-15.211 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 pakeitimo“;

2.8. Rokiškio rajono savivaldybės tarybos 2012 m. vasario 24 d. sprendimą Nr. TS-3.41 ,,Dėl ūkininkų, žemės ūkio kooperatyvų, žemės ūkio bendrovių rėmimo fondo nuostatų, patvirtintų Rokiškio rajono savivaldybės tarybos 2003 m. vasario 23 d. sprendimu Nr. 185 pakeitimo“.

2.9. Rokiškio rajono savivaldybės tarybos 2021 m. vasario 26 d. sprendimą Nr. TS-23 ,,Dėl Rokiškio rajono savivaldybės Kaimo programos nuostatų patvirtinimo“;

3. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Jolanta Jasiūnienė

PATVIRTINTA

 Rokiškio rajono savivaldybės tarybos

 2023 m. gegužės 25 d. sprendimu Nr. TS-

**ROKIŠKIO RAJONO SAVIVALDYBĖS KAIMO PROGRAMOS NUOSTATAI**

**I. BENDROSIOS NUOSTATOS**

1. Rokiškio rajono savivaldybės Kaimo programa (toliau – KP) – tai finansinė priemonė, sudaryta iš savivaldybės biudžeto ir kitų lėšų, kurios tikslas – siekti didesnio žemdirbių verslumo, sudaryti palankesnes ekonomines sąlygas rajono ūkiniams ir kaime veikiantiems subjektams, juos aktyvinti, suteikti galimybę jaunimui susipažinti su žemės ūkio veikla.

2. KP nuostatai reglamentuoja KP veiklą, darbo organizavimą, veiklos kontrolę.

3. KP nuostatus ir KP komisijos sudėtį tvirtina, keičia, pildo Rokiškio rajono savivaldybės taryba.

4. KP komisija (toliau – Komisija) – kolegialus organas, tvirtinantis KP skiriamų lėšų išlaidų sąmatą, svarstantis kaime veikiančių subjektų prašymus finansavimui gauti, savo darbą organizuojantis, vadovaudamasis Lietuvos Respublikos įstatymais, savivaldybės tarybos sprendimais, kitais teisės aktais ir šiais nuostatais.

5. Gyvenvietė – kaimas, miestelis ar miestas, kurios gyventojų skaičius neviršija 6 tūkst.

6. **Trumpoji žemės ūkio ir maisto produktų** **tiekimo grandinė**(toliau – trumpoji maisto tiekimo grandinė) **–**smulkiųjų ūkinės veiklos vykdytojų bendradarbiavimas žemės ūkio ir maisto produktų tiekimo srityje, derinant transportavimo, platinimo, rinkodaros, reklamos, kokybės valdymo veiklą ir siekiant, kad tiekiami produktai trumpiausiu keliu pasiektų vartotoją (pirkėjus, ugdymo, sveikatos priežiūros įstaigas).

7. **Melioracijos statinių avariniai gedimai gyvenvietėse** – melioracijos statinių nusidėvėjimas ir / ar pažaida gyvenamojoje kaimo teritorijoje, kai matyti įgriuvos ar apsemti atskiri melioruotos teritorijos plotai.

8. **Žemės ūkio valdos ar ūkio ekonominis dydis** (toliau – ekonominis dydis) – dydis, nustatomas bendrąjį standartinį gamybinį pelną padalijus iš ekonominio dydžio vieneto (toliau – EDV), kuris lygus 1200 Eur, rodiklį nustato VĮ Žemės ūkio duomenų centras (toliau – ŽŪDC).

**II. KAIMO PROGRAMOS PRIEMONĖS**

9. KP lėšos naudojamos šioms priemonėms:

9.1. švietėjiškai veiklai: seminarams, konferencijoms, lauko dienoms, inovatyvių žemės ūkio objektų lankymo išlaidoms padengti, kitiems verslumą ugdantiems renginiams ir priemonėms organizuoti, išvykoms į mokymus, parodas, muges apmokėti, rajono žemdirbių pagerbimo šventėms organizuoti, padengti dalyvavimo respublikiniuose/tarptautiniuose žemdirbių renginiuose išlaidoms, dalyvių skatinamiesiems prizams;

9.2. jaunųjų ūkininkų būrelių mokyklose veiklai skatinti;

9.3. žemės ūkio subjektams, įsiregistravusiems žemės ūkio ir kaimo verslo registre, išimtinais atvejais (negavus paramos iš kitur) prarasto turto nuostoliams iš dalies kompensuoti (gaisrai ir kt. nelaimės);

9.4. Rokiškio rajono ūkininkų asociacijų komunalinių patarnavimų ir patalpų nuomos išlaidoms pagal Komisijos patvirtintą sąmatą padengti;

9.5. naujai besisteigiančių, kaime veikiančių kooperatyvų ir / ar asociacijų registravimo išlaidoms, šių organizacijų įstatų, valdymo organų perregistravimui kompensuoti;

9.6. kompensuoti besikuriančių žemės ūkio kooperatyvų, vienijančių narius, kurių ūkio / valdos ekonominis dydis neviršija 8 EDV, pirmų 5 metų veiklos administracines, projektų rengimo, patalpų nuomos ir kitas išlaidas, iki spalio 1 d. neatsiradus pareiškėjo pagal šią priemonę, lėšos naudojamos 9.8 punkte nurodytoms priemonėms;

9.7. trumpųjų maisto tiekimo grandinių pirmųjų penkių metų veiklai amortizuoti (būtinoms administracinėms veiklos išlaidoms, kurios negali būti finansuojamos iš kitų šaltinių, nenumatytoms papildomoms veiklos išlaidoms, nuostolingai veiklai kompensuoti);

9.8. prisidėti prie melioracijos statinių veikimo gerinimo:

9.8.1. melioracijos statinių avariniams gedimams gyvenvietėse šalinti – 40 proc. 9.8 priemonės lėšų:

9.8.2. kompensuoti ūkininkų / žemės ūkio paskirties žemės savininkų išlaidas, patirtas šalinant melioracijos gedimus (išskyrus griovių priežiūros darbus) žemės ūkio paskirties žemėje, 60 proc. 9.8 priemonės lėšų;

9.9. kompensuoti ūkininkams ir žemės ūkio įmonėms žvyro (0/32 frakcijos), panaudoto savivaldybės vietinės reikšmės viešųjų kelių (toliau- vietinių kelių) remontui, pirkimo išlaidoms.

10. Sąmatoje priemonėms paskirtų lėšų neįsisavinus iki lapkričio 1 d., jos Komisijos sprendimu pagal poreikį gali būti perskirstomos.

**III KAIMO PROGRAMOS KOMISIJOS SUDĖTIS IR DARBO ORGANIZAVIMAS**

11. KP komisija sudaroma iš 7 narių:

11.1. KP komisijos pirmininkas – rajono savivaldybės tarybos narys, Aplinkosaugos ir kaimo plėtros komiteto pirmininkas ar Rokiškio rajono savivaldybės tarybos deleguotas narys;

11.2. KP komisijos pirmininko pavaduotojas – savivaldybės administracijos Žemės ūkio skyriaus vedėjas (asignavimų valdytojas);

11.3. KP komisijos nariai:

Rokiškio rajono savivaldybės administracijos direktorius ar jo įgaliotas asmuo

Rokiškio rajono ūkininkų sąjungos pirmininkas ar deleguotas atstovas,

Rokiškio rajono ūkininkų sąjungos deleguotas rajono jaunųjų ūkininkų atstovas,

Rokiškio rajono savivaldybės bendruomeninių organizacijų tarybos deleguotas atstovas,

kaimiškųjų rajono seniūnijų seniūnų atstovas.

12. KP komisijos nariui nutraukus veiklą atstovaujamoje įstaigoje arba organizacijoje ar dėl kitų priežasčių pasitraukus iš KP komisijos, ne vėliau kaip per 1 mėnesį nuo šios informacijos pateikimo delegavusi institucija arba organizacija teikia naują kandidatūrą.

13. KP komisija patvirtina, pagal poreikį perskirsto KP skiriamų lėšų išlaidų sąmatą.

14. KP komisija posėdžiauja per metus 2 kartus, o, esant būtinybei, – ir dažniau.

15. KP komisijos veiklos forma yra posėdžiai. Posėdžiai yra teisėti, jeigu juose dalyvauja daugiau kaip pusė KP narių. Esant situacijai, kai kontaktiniai asmenų susibūrimai ribojami, arba esant poreikiui skubiai išsiaiškinti atskirus klausimus, posėdžiai gali būti rengiami nuotoliniu būdu arba apklausiant ir gaunant komisijos narių nuomonę elektroniniu paštu.

16. Kiekvienas KP komisijos narys, prieš pradėdamas darbą komisijoje, pasirašo konfidencialumo pasižadėjimą.

17. KP sprendimai priimami paprasta balsų dauguma. Balsams pasiskirsčius po lygiai, lemia KP pirmininko balsas.

18. KP komisijai vadovauja komisijos pirmininkas, jo nesant, funkcijas vykdo komisijos pirmininko pavaduotojas.

19. Apie posėdį turi būti pranešta visiems nariams asmeniškai ne vėliau kaip prieš tris darbo dienas iki posėdžio.

20. KP komisija priima kaime veikiančių subjektų prašymus finansavimui gauti, KP sąmatoje esant nepakankamai lėšų ar pretenduojant keliems pareiškėjams į vieną priemonę, svarsto finansavimo skyrimo galimybes.

21. Nelaimės ar turto netekimo, melioracijos gedimų remonto, vietinių kelių žvyravimo atvejai KP komisijos gali būti įvertinami vietoje.

22. KP komisijos sprendimai įforminami posėdžio protokolu. Elektroniniu paštu gautos KP komisijos narių nuomonės yra sudedamoji protokolų dalis.

23. KP komisijos posėdžius protokoluoja administracijos direktoriaus paskirtas Žemės ūkio skyriaus specialistas.

24. KP komisijos pirmininkas atsiskaito už lėšų panaudojimą pagal programos priemones rajono savivaldybės tarybai vieną kartą per metus.

**IV. PARAMOS TEIKIMO TVARKA**

25. Vienam pareiškėjui suteikiamas finansavimas per metus:

25.1. melioracijos gedimų žemės ūkio paskirties žemėje šalinimo kompensavimas (9.8.2 priemonė) – ne daugiau kaip 500 eurų;

25.2. melioracijos statinių gyvenvietėse avarinio remonto kompensavimas (9.8.1 priemonė) – ne daugiau kaip 500 eurų;

25.3. žvyro pirkimo kompensavimas (9.9 priemonė) – ne daugiau kaip 500 eurų;

25.4. besikuriančiam žemės ūkio kooperatyvui (9.6 priemonė) gali būti kompensuojama ne daugiau kaip 1200 eurų;

25.5. žemės ūkio subjekto prarasto turto nuostoliams (gaisrai ir kt. nelaimės) kompensuoti (9.3 priemonė) – ne daugiau kaip 870 eurų;

25.6. kitais atvejais, susijusiais su bendro naudojimo (9.1, 9.2, 9.4, 9.7, 9.8.1) priemonėmis, finansuojama atsižvelgiant į priemonei numatytas lėšas sąmatoje.

26. KP priemonių įgyvendinimas:

26.1. 9.1 ir 9.2 punktuose numatytoms priemonėms finansuoti pateikiami: viešųjų pirkimų dokumentai, sąskaitos faktūros ir nurašymo aktai arba kompensuojamos pateikus prašymą, išlaidas pagrindžiančius bei išlaidas patvirtinančius dokumentus;

26.2. 9.3. punkte numatyti nuostoliai kompensuojami pristačius KP komisijai prašymą ir pažymas iš atitinkamų institucijų apie įvykusią nelaimę (pagal nelaimės pobūdį) bei padarytų nuostolių vertę;

26.3. 9.4 punkte numatytos priemonės finansuojamos pagal pateikiamas Rokiškio rajono ūkininkų asociacijoms išrašytas komunalinių patarnavimų ir patalpų nuomos sąskaitas faktūras;

26.4. 9.5, 9.6 ir 9.7 punktuose numatytos priemonės kompensuojamos pateikus prašymą, išlaidas pagrindžiančius bei išlaidas patvirtinančius dokumentus;

26.5. 9.8.1. priemonė – melioracijos statinių gyvenvietėse avarinis remontas gali būti finansuojamas arba kompensuojamas.

26.5.1. Melioracijos statinių gyvenvietėse avarinis remontas finansuojamas iš KP lėšų, kai atitinka šias sąlygas:

26.5.1.1. ypatingai didelio masto melioracijos statinių gyvenvietėse avariniams gedimams šalinti, kai pablogėjusią gyvenimo kokybę jaučia ne mažiau kaip 6 vienetai ir daugiau namų valdų,

 arba didelio skersmens drenažo gedimai, kai staiga sparčiai plečiasi užliejamas vandeniu plotas, arba dėl avarinių melioracijos statinių gedimų iškyla pavojus keliams ar kitai bendrai infrastruktūrai;

26.5.1.2. pagal parengtus projektus remontuojami valstybei nuosavybės teise priklausantys melioracijos statiniai;

26.5.1.3. yra vietos gyventojų raštiški sutikimai dėl melioracijos statinių remonto darbų vykdymo jiems priklausančiuose žemės sklypuose;

26.5.1.4. melioracijos statinių gyvenvietėse avarinio remonto darbus organizuoja Žemės ūkio skyrius;

26.5.1.5. priemonė finansuojama vadovaujantis Žemės ūkio skyriaus pateiktais viešųjų pirkimų dokumentais, finansavimo sutartimis, pagal darbų atlikimo aktus ir sąskaitas faktūras.

26.5.2. Melioracijos statinių gyvenvietėse avarinis remontas kompensuojamas iš KP lėšų, kai atitinka šias sąlygas:

26.5.2.1. dėl melioracijos statinių gedimo ne mažiau negu trijų kaimynystėje esančių sklypų savininkai/valdytojai (toliau – Pareiškėjai) kreipiasi į Žemės ūkio skyriaus melioracijos specialistą konsultacijos ir techninių dokumentų bei raštu pateikia bendrą prašymą dalyvauti programoje;

26.5.2.2. atlikus melioracijos gedimų tyrinėjimo darbus, taip pat prieš vykdant gedimų šalinimo darbus, Pareiškėjai telefonu informuoja Žemės ūkio skyriaus melioracijos specialistą;

26.5.2.3. šalinant gedimus, kai gedimo vietos yra ne Pareiškėjų valdomuose žemės sklypuose, prieš vykdant darbus būtinas žemės sklypo valdytojo rašytinis sutikimas;

26.5.2.4. avarinio melioracijos statinių remonto darbus gali vykdyti tik paslaugų teikėjai, turintys teisę atlikti darbus melioracijos statinių statybos srityje;

26.5.2.5. atliktus gedimų šalinimo darbus ne vėliau kaip per vieną mėnesį priima ir darbų priėmimo-perdavimo aktą surašo komisija, susidedanti iš darbus atlikusio rangovo, Pareiškėjų, Žemės ūkio skyriaus melioracijos specialisto;

26.5.2.6. Pareiškėjai KP komisijai ne vėliau negu lapkričio 1d. pateikia:

 dokumentus (nuotraukas), pagrindžiančius melioracijos gedimo faktą ir remonto vykdymo darbus,

darbų perdavimo-priėmimo aktą,

dokumento, pagrindžiančio rangovo pasirengimą vykdyti melioracijos remonto darbus, kopiją;

 išlaidas pagrindžiančius ir išlaidas patvirtinančius dokumentus,

žemės nuosavybės/valdymo dokumentus,

namų valdos savininkų prašymus kompensuoti patirtas išlaidas;

26.5.2.7. KP komisija ne vėliau kaip per vieną mėnesį išnagrinėja pateiktus dokumentus ir priima sprendimą;

26.5.2.8. vienam namų valdos sklypui grąžintina suma – ne daugiau negu 500 eurų (kompensaciją išmokant sklypo savininkui/valdytojui);

26.5.2.9. kai Pareiškėjų prašymuose dalyvauti programoje prašoma suma pasiekia sąmatoje 9.8.1 priemonei numatytą sumą, pareiškėjai apie tai informuojami ir jų prašymai registruojami į rezervinę eilę;

26.5.2.10. pagal atskirų KP priemonių lėšų panaudojimo galimybes sąmata per metus KP komisijos sprendimu gali būti tikslinama ir patenkinami/ iš dalies patenkinami rezervinėje eilėje esantys pareiškėjų prašymai.

27. Ūkininkų / žemės ūkio paskirties žemės savininkų išlaidų, patirtų einamaisiais metais šalinant melioracijos gedimus (išskyrus griovių priežiūros darbus), 9.8.2 punkte numatyta priemonė, kompensavimas:

27.1. dėl melioracijos įrenginių gedimų remonto ūkininkas kreipiasi į Žemės ūkio skyriaus melioracijos specialistą konsultacijos ir techninių dokumentų bei raštu pateikia prašymą dalyvauti programoje;

27.2. atlikus melioracijos gedimų tyrinėjimo darbus, taip pat prieš vykdant gedimų šalinimo darbus, asmuo telefonu informuoja Žemės ūkio skyriaus melioracijos specialistą;

27.3. atliktus gedimų šalinimo darbus ne vėliau kaip per vieną mėnesį priima ir darbų priėmimo-perdavimo aktą surašo komisija, susidedanti iš darbus atlikusio rangovo, ūkininko, dviejų Žemės ūkio skyriaus melioracijos specialistų;

27.4. asmuo KP komisijai ne vėliau negu lapkričio 1d. pateikia:

dokumentus (nuotraukas), pagrindžiančius melioracijos gedimo faktą ir remonto vykdymo darbus,

darbų perdavimo-priėmimo aktą,

išlaidas pagrindžiančius

ir išlaidas patvirtinančius dokumentus,

galiojančią žemės deklaraciją (pagrindiniai duomenys apie žemės plotą), ar žemės nuosavybės dokumentus,

prašymą kompensuoti patirtas išlaidas;

27.5. KP komisija ne vėliau kaip per vieną mėnesį išnagrinėja pateiktus dokumentus ir priima sprendimą;

27.6. ūkininkui grąžinama ne daugiau negu 500 eurų;

27.7. kai pareiškėjų prašymuose dalyvauti programoje prašoma suma pasiekia sąmatoje 9.8.2 priemonei numatytą sumą, pareiškėjai apie tai informuojami ir jų prašymai registruojami į rezervinę eilę;

27.8. pagal atskirų KP priemonių lėšų panaudojimo galimybes sąmata per metus KP komisijos sprendimu gali būti tikslinama ir patenkinami/ iš dalies patenkinami rezervinėje eilėje esantys pareiškėjų prašymai;

27.9. sąmatoje nepakankant lėšų, kai pareiškėjų prašoma paramos suma viršija sąmatoje numatyta sumą ir nesant galimybės ją papildyti iš kitų priemonių:

27.9.1. prioritetas taikomas:

keliems ūkininkams remontuojant vieną melioracijos sistemą;

melioracijos statiniams, esantiems šalia gyvenvietės;

remontuojant ne mažesnį negu 10 ha melioracijos sistemos aptarnaujamą plotą;

jauniesiems (ne vyresniems negu 41 metų) ūkininkams;

pareiškėjams, kurių žemės ūkio valdos dydis neviršija 200 ha.

27.9.2. KP komisijos sprendimu gali būti nutarta ūkininkų (ne daugiau negu 4 pareiškėjų) išlaidas, patirtas šalinant melioracijos gedimus, kompensuoti iš ateinančių metų KP lėšų;

27.9.3. atsižvelgiant į lėšų likutį, kompensacija likusiems pareiškėjams gali būti proporcingai mažinama ir nesiekti 500 eurų.

28. Ūkininkų ir žemės ūkio įmonių žvyro (0/32 frakcijos), panaudoto vietinių kelių remontui, pirkimo išlaidų (9.9 priemonė) kompensavimas:

28.1. patvirtinus sąmatą, kiekvienai seniūnijai priskiriama 1/9 priemonės lėšų kvota;

28.2. informacija apie prašymų dalyvauti priemonėje priėmimą paviešinama spaudoje;

28.3. pareiškėjai, pageidaujantys einamaisiais metais dalyvauti 9.9 priemonėje, iki einamųjų metų birželio 1 d. raštu pateikia prašymus arba praneša el. paštu Žemės ūkio skyriui;

28.4. Gyventojų prašymai registruojami pagal prašymo padavimo datą;

28.5. ūkininkas ar žemės ūkio įmonė kreipiasi į vietos seniūną ir susiderina dėl galimybių, laiko bei sąlygų žvyro paskleidimui ant vietinės reikšmės kelio;

28.6. prieš vykdydami darbus (ne vėliau kaip prieš 1 dieną), ūkininkas / žemės ūkio įmonė informuoja seniūną ar seniūno įgaliotą asmenį;

28.7. žvyrą paskleidus ant kelio, tarp ūkininko / žemės ūkio įmonės ir seniūnijos pasirašomas darbų perdavimo-priėmimo aktas, kuriame nurodoma: data, kelio inv. Nr., išpilto žvyro kiekis kub. m, žvyro frakcija;

28.8. aukščiau išvardintus darbus atlikus, KP komisijai ne vėliau kaip iki einamųjų metų lapkričio 1 d. pateikiama: darbus atlikusio ūkininko / žemės ūkio įmonės prašymas kompensuoti žvyro pirkimo išlaidas, darbų perdavimo-priėmimo aktas, žvyro pirkimo ir apmokėjimo už jį dokumentai, dokumentas, patvirtinantis išpilto žvyro frakciją;

28.9. vienam pareiškėjui kompensuojama ne daugiau 500 eurų:

kai pirkto žvyro kaina yra iki 8 eur/kub. m,  atsižvelgiama į faktines išlaidas,

 pareiškėjui pirkus žvyrą brangiau-  kompensuojama pagal pirkto žvyro kiekį, taikant  1 kub. m  žvyro kompensuotiną  8 Eur/kub. m įkainį.

**V. KAIMO PROGRAMOS LĖŠŲ PANAUDOJIMO KONTROLĖ**

29. Lėšų, skirtų programai vykdyti, asignavimų valdytojas – Žemės ūkio skyrius.

30. KP buhalterinę apskaitą veda Rokiškio rajono savivaldybės administracijos Centralizuotos buhalterinės apskaitos skyriaus buhalteris, sudarydamas apyskaitą.

31. KP lėšų panaudojimą turi teisę kontroliuoti savivaldybės Kontrolės ir audito tarnyba.

**VI BAIGIAMOSIOS NUOSTATOS**

32. KP komisijos protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS KAIMO PROGRAMOS NUOSTATŲ PATVIRTINIMO**

**AIŠKINAMASIS RAŠTAS**

*2023-05-25*

Projekto rengėjas – Žemės ūkio skyriaus vedėja Jolanta Jasiūnienė

Pranešėjas komitetų ir Tarybos posėdžiuose – Žemės ūkio skyriaus vedėja Jolanta Jasiūnienė

|  |  |  |
| --- | --- | --- |
| 1. | Sprendimo projekto tikslas ir uždaviniai | patvirtinti Rokiškio rajono savivaldybės Kaimo programos (toliau – KP) nuostatus. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 13 punktas numato išimtinę savivaldybės tarybos kompetenciją - sprendimų dėl papildomų ir biudžeto planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimą. Galiojanti KP nuostatų, patvirtintų Rokiškio rajono savivaldybės tarybos 2021 m. vasario 26 d. sprendimu Nr. TS-23 redakcija numato kad, KP nuostatus ir KP komisijos sudėtį tvirtina, keičia, pildo Rokiškio rajono savivaldybės taryba. |
| 3. | Laukiami rezultatai | Prisidėjimas prie patrauklesnių sąlygų gyventi kaime, partnerystės ir bendradarbiavimo stiprinimas su kaime veikiančiais subjektais bei su jais susietais subjektais. |
| 4.  | Lėšų poreikis ir šaltiniai | Rokiškio rajono savivaldybės biudžetas, 2023 m. patvirtinto biudžeto apimtyje. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |